b'\n_START_ARTICLE_\nIsaac Kiprono Songok\n_START_PARAGRAPH_\nIsaac Kiprono Songok (s. 25. huhtikuuta 1984 Nandin piirikunta, Kenia) on kalenjin-heimoon kuuluva kenialainen juoksija._NEWLINE_Vuonna 2001 h\xc3\xa4n voitti Debreceniss\xc3\xa4 k\xc3\xa4ydyiss\xc3\xa4 nuorten MM-kisoissa 1\xc2\xa0500 metrill\xc3\xa4 kultamitalin ajalla 3.36,78. Maastojuoksun MM-kisoista Songok on voittanut tukun mitaleita. 2004 Brysseliss\xc3\xa4 h\xc3\xa4n oli lyhyell\xc3\xa4 matkalla seitsem\xc3\xa4s ja saavutti Kenian joukkueessa pronssia. 2005 Saint-Etiennessa ja Saint Galmierissa h\xc3\xa4n juoksi lyhyell\xc3\xa4 matkalla pronssille ja sai joukkuekilpailusta hopeaa Kenenisa Bekelen t\xc3\xa4hditt\xc3\xa4m\xc3\xa4n Etiopian takana. 2006 Fukuokassa h\xc3\xa4n oli lyhyell\xc3\xa4 matkalla hopealla j\xc3\xa4lleen Bekelen takana ja sai lis\xc3\xa4ksi matkan joukkuekilpailusta kultamitalin. Kes\xc3\xa4kuussa 2006 h\xc3\xa4n voitti 5\xc2\xa0000 metrin kilpailun Kultaisen liigan Oslon GP:ss\xc3\xa4 j\xc3\xa4tt\xc3\xa4en taakseen Bekelen. Osakan MM-kilpailuissa 2007 h\xc3\xa4n karsiutui 5\xc2\xa0000 metrill\xc3\xa4 alkueriss\xc3\xa4._NEWLINE_Songok on 170 senttimetri\xc3\xa4 pitk\xc3\xa4 ja painaa 54 kilogrammaa.'